turjo4nis/wikipedia-bn-dump-20250701 huggingface dataset:
উত্তর কামরূপ সহিংসতা

উত্তর কামরূপ সহিংসতা () আদতে আসামে বাঙালি বিতাড়নের বঙাল খেদা-এরই অংশ৷ ৩রা জানুয়ারী ১৯৮০ খ্রিষ্টাব্দে নলবাড়ি জেলার সদর নলবাড়ি থেকে ১০ মাইল উত্তরে বরিকাডাঙা গ্রামে (বর্তমানে বাক্সা জেলা) প্রথম হিংসার আগুন ছড়িয়ে পড়ে৷ এই হিংস্রতার মুল উদ্দেশ্য ছিলো আসামে ভাষাগত ও ভাষাভিত্তিক ধর্মগত সংখ্যালঘু বাঙালিদের ওপর আক্রমণ ও বিতাড়ন৷ এই চাঞ্চল্যকর পরিস্থিতিতে যখন সংঘর্ষের ফলে বরিকাডাঙার একটি উচ্চ বিদ্যালয়ে বাঙালিবিদ্বেষী সদৌ অসম ছাত্র সন্থার মূলচক্রী সদস্য দিলীপ হুজুরীর মৃত্যু হয় তখন পরিস্থিতি আগুনে ঘি ঢালে৷ এরপর থেকে ধারাবাহিক ভাবে আশেপাশের গ্রামগুলিতে ও উত্তর কামরূপের বিভিন্ন জায়গাতে হেনস্থা ও হত্যাকাণ্ডের খবর আসতে থাকে৷

বাঙালিবিদ্বেষী আন্দোলন 
ভারত বিভাগ তথা বাংলা ভাগের সময় ভারতে বিভিন্ন জায়গাতে জাতিবিদ্বেষ, ধর্মবিদ্বেষ ও গণহত্যা চরম পর্যায়ে পৌছায়৷ উত্তর কামরূপ গণহত্যাকাণ্ড তার মধ্যেই উল্লেখ্য বঙাল খেদা আন্দোলনের অংশ বলা যেতে পারে৷ আসামের বিশেষ করে বরাক উপত্যকা অঞ্চলে অসমীয়াদের দ্বারা বাঙালি হিন্দুদেরকে চরম ভাষাভিত্তিক ও সংস্কৃতিগত হিংস্রতার শিকার হতে হয়৷

বিক্ষিপ্তভাবে ১৯৮০ খ্রিষ্টাব্দে কামরূপ জেলার উত্তরাংশে (বর্তমানে মুলতঃ বাক্সা জেলা ও নলবাড়ি জেলাতে অবস্থিত) একাধিকবার ভাষাগত ও ধর্মগত সংখ্যালঘুদের গণহত্যা করা হয় যার সঠিক গণনা করা সম্ভব হয়নি৷ একই ভাবে শিলাপাথর ও খয়রাবাড়ি গণহত্যাকাণ্ড ঘটে যা ছিলো সম্পুর্ণভাবে একটি বাঙালিবিদ্বেষী আন্দোলন৷

পটভূমি 
আসাম প্রদেশে প্রায়শই বাংলাভাষীরা বহিরাগত বলে উপেক্ষিত হন ও বাংলাবিরোধী আন্দোলনের কেন্দ্র হয়ে ওঠেন৷ আন্দোলনের শুরুতে পূর্ববঙ্গ থেকে আগত মুসলমান ছাত্র সম্প্রদায় ও এই আন্দোলনে যোগদান করেছিলো৷ তারা নিজেদেরকে অসমীয়া বলে দাবী করেন ও অসমীয়াদের সাথে মিশে যাওয়ার জন্য নিজেদের নও অসমীয়া বলা শুরু করে, এর অর্থ নতুন অসমীয়া৷ ভারত বিভাজনের পর থেকে তারা নিজেদের বাঙালি অস্তিত্ব ভুলে অসমীয়া পরিচিতি নিতে থাকে৷ এভাবে নও অসমীয়াদের প্রভাবে আসামে ঐ অঞ্চলে অসমীয়া সংখ্যা নথি অনুযায়ী বৃদ্ধি পায় ও তারা হিন্দু-মুসলিম নির্বিশেষে বাঙালি পরিচিতিযুক্তদের বিরূদ্ধে হিংস্রতা ছড়াতে থাকে৷ বিদ্রুপ হলো, সেই নও অসমীয়াদের সাথে মুলভাষী অসমীয়ারা যখন বিরূপ আচরণ করা শুরু করে তখন তারা বাঙালীবিদ্বেষী আন্দোলনের বিরোধীতা শুরু করে ও অসমীয়াদের সমর্থন দেওয়া বন্ধ করে দেয়৷

হিংস্রতা ও ঘটনাবলী 
একটি সূত্রে জানা যায়, আসাম ছাত্র সংগঠনের তরফ থেকে তিনদিন ব্যাপী বাংলা-বিরোধী আন্দোলনের তদারকি করতে আসে বরিকাডাঙার বাগানপাড়া উচ্চ বিদ্যালয়ে৷ অন্য সূত্রে, আসাম ছাত্র সংগঠন বরিকাডাঙাতে বাংলাবিরোধী আন্দোলনের জন্য অর্থসাহায্য তুলতে আসে৷ বরিকাডাঙা গ্রামটি বাঙালী হিন্দু ও মুসলিম অধ্যুষিত, যার অধিকিংশ হিন্দুরাই ছিলেন শরণার্থী, ফলে স্বভাবতঃই তারা ছাত্র সংগঠনের ওপর ক্ষিপ্ত হয় ও সংঘর্ষের সূত্রপাত ঘটে৷

আরো দেখুন 
 মান্দাই গণহত্যাকাণ্ড
 গোরেশ্বর গণহত্যাকাণ্ড
 খয়রাবাড়ি গণহত্যাকাণ্ড
 বাগবের গণহত্যা
 শিলাপাথর গণহত্যাকাণ্ড
 হোজাই গণহত্যাকাণ্ড
 নিচলামারি গণহত্যাকাণ্ড
 তিনসুকিয়া গণহত্যা
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র 

১৯৮০-এ ভারত
ভারতে জাতিগোষ্ঠী নিধন
আসামের ইতিহাস
বাঙালি হিন্দু গণহত্যা
এশিয়ায় জাতিগোষ্ঠী নিধন
আসামে বাঙালি গণহত্যা
অবনিতা বীর

অবনিতা বীর একজন অর্থনীতিবিদ এবং মুম্বইয়ের আর.এন পোদ্দার স্কুল-এর পরিচালক-অধ্যক্ষ। তিনি ১৫ বছরেরও বেশি সময় ধরে ভারতীয় শিক্ষা ব্যবস্থায় কাজ করেছেন। তার কর্মজীবনের প্রথম দিকে, তিনি, প্রবীণ প্রধানমন্ত্রী রাজীব গান্ধীর সন্তানদের (রাহুল গান্ধী ও প্রিয়ঙ্কা বঢরা) অর্থনীতিতে বিশেষ পাঠ দিতে নিযুক্ত হন।

শিক্ষা 
অবনিতা বীর অমৃতসরে জন্মগ্রহণ করেন। তিনি অর্থনীতিতে স্নাতকোত্তর শিক্ষা লাভের জন্য দিল্লি স্কুল অফ ইকনোমিক্সে যাওয়ার আগে লেডি শ্রী রাম কলেজ ফর ওমেন থেকে স্নাতক হন। তিনি অর্থনীতিতে অধ্যাপকত্বের জন্য বিশ্ববিদ্যালয় মঞ্জুরি কমিশন (ভারত) (নেট) পরীক্ষায় উত্তীর্ণ হন। তিনি হার্ভার্ড গ্রাজুয়েট স্কুল অফ ইকোনমিক্স এবং আইআইএম-আহমেদাবাদ সহ বিভিন্ন স্থানে শিক্ষা ও শিক্ষার সাথে সম্পর্কিত অনেক সম্মেলন ও কর্মশালায় অংশ নেন।

কর্মজীবন 
তিনি প্রধান শিক্ষক হিসাবে পোদ্দারে যোগদান করার পূর্বে মালিয়া অদিতি ইন্টারন্যাশনাল স্কুল, হায়দ্রাবাদ পাবলিক স্কুল এবং অন্যান্য বিদ্যালয়ে বিভাগের প্রধান এবং সমন্বয়কারী হিসাবে ভারতের সবচেয়ে সুপরিচিত শিক্ষা প্রতিষ্ঠানগুলির সাথে কাজ করেছেন।

স্বীকৃতি 
তিনি এডুকেশন কোয়ালিটি ফাউন্ডেশন অব ইন্ডিয়া থেকে শিক্ষায় শ্রেষ্ঠত্বের জন্য ইকিউএফআই ইন্ডিয়া এডুকেশন অ্যাওয়ার্ডস ২০০৮ এবং ২০১৬ সালে আইসিএস থেকে এডুকেশনাল লিডারশিপ অ্যাওয়ার্ডস জিতেছেন। তিনি কপিল সিব্বলের শিক্ষা সংস্কার কমিটির সদস্য হয়েছিলেন এবং পরে, কেন্দ্রীয় মাধ্যমিক শিক্ষা বোর্ডয়ে ভারতের গভর্নিং বডি সদস্য হিসাবে নিযুক্ত হন। তাকে সংবাদপত্র, ম্যাগাজিন , এবং এনডিটিভি  -এর মতো সংবাদ চ্যানেল পরিচালিত বুলেটিনগুলিতে দেখা যেত, যে অনুষ্ঠানগুলি শিক্ষা এবং ছাত্র-ছাত্রী সম্পর্কিত অন্যান্য বিষয়গুলিতে নিয়েমনোনিবেশ করেছিল। তিনি অনুপ্রেরণীয় পরামর্শদাতা হিসাবে কো বুন হুই স্কলারস অ্যাওয়ার্ডস (২০১৩)এর জন্য নির্বাচিত হয়েছেন। উপরন্তু, তিনি বার্সেলোনায় অনুষ্ঠিত মেন্টর স্কুল প্রোগ্রামের জন্য মাইক্রোসফ্টের নির্বাচিত ৮০ জন অসামান্য শিক্ষকের মধ্যে একজন। শিক্ষা ক্ষেত্রে তার অবদানের জন্য ২০১৪ সালে এফআইসিসিআই এফএলও (ফিকি ফ্লোও) তাকে অসাধারণ নারী অর্জনকারী পুরস্কার (আউটস্টান্ডিং ওমেন অ্যাচিভার অ্যাওয়ার্ড) প্রদান করেছিল। তিনি নভেম্বর ২০১৪ সালে ক্যালিফোর্নিয়ার মাউন্টেন ভিউতে অনুষ্ঠিত গুগল শিক্ষা সিম্পোজিয়ামে ভারতের প্রতিনিধিত্বকারী উপস্থাপক এবং সহ-প্যানেলবাদী ছিলেন।

প্রায় একই সময়ে, ২০১৬ সালে তিনি প্রযুক্তি ও শিক্ষার ক্ষেত্রে গুরুত্বপূর্ণ ভূমিকা পালন করেন। তিনি গুগুল- এর গ্লোবাল.এডু- উপদেষ্টা বোর্ডের সদস্য হিসাবে নিযুক্ত হন, নেতৃবৃন্দ, শিক্ষাবিদ, শিক্ষক ও শিক্ষার্থীদের একই মঞ্চে এনে শিক্ষায় রূপান্তর আনার জন্য একটি বিশ্বব্যাপী উদ্যোগ আনতে।

তিনি অর্থনীতিতে দুটি বইয়ের সহ-লেখক।

তথ্যসূত্র

বহিঃসংযোগ 
 অবনিতা বীর

জীবিত ব্যক্তি
২১শ শতাব্দীর ভারতীয় নারী বিজ্ঞানী
১৯৫৭-এ জন্ম
ভারতীয় নারী
পাঞ্জাবি ব্যক্তি
পাঞ্জাবি হিন্দু
অমৃতসরের ব্যক্তি
ভারতীয় নারী অর্থনীতিবিদ
লেডি শ্রী রাম কলেজের প্রাক্তন শিক্ষার্থী
দিল্লি স্কুল অফ ইকোনমিক্সের প্রাক্তন শিক্ষার্থী
অমৃতসরের পণ্ডিত
ভারতীয় উচ্চ শিক্ষায়তনিক প্রশাসক
পাঞ্জাব, ভারতের নারী বিজ্ঞানী
২১শ শতাব্দীর ভারতীয় অর্থনীতিবিদ
ভারতীয় শিক্ষায়তনিক প্রশাসক
রয় শেইডার

রয় রিচার্ড শেইডার (; ১০ নভেম্বর ১৯৩২ – ১০ ফেব্রুয়ারি ২০০৮) ছিলেন একজন মার্কিন অভিনেতা ও অ্যামেচার বক্সার। তিনি ১৯৭০-এর দশকের কয়েকটি চলচ্চিত্রে প্রধান ও পার্শ্ব চরিত্রে অভিনয় করে খ্যাতি অর্জন করেন, তন্মধ্যে রয়েছে দ্য ফ্রেঞ্চ কানেকশন (১৯৭১)-এ নিউ ইয়র্ক পুলিশ বিভাগে গোয়েন্দা বাডি ক্লাউডি রুসো, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন; দ্য সেভেন আপস (১৯৭৩)-এ নিউ ইয়র্ক পুলিশ বিভাগে গোয়েন্দা বাডি মানুচ্চি; জস (১৯৭৫) এবং জস টু (১৯৭৮)-এ পুলিশ প্রধান মার্টিন ব্রডি; ম্যারাথন ম্যান (১৯৭৬)-এ ডক; অল দ্যাট জাজ (১৯৭৯)-এ বব ফসের চরিত্রের উপর ভিত্তি করে লেখা চিত্রগ্রাহক ও চলচ্চিত্র পরিচালক জো গিডিয়ন, যার জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন; এবং টুয়েন্টি টেন (১৯৮৪)-এ ডক্টর হেউড আর. ফ্লয়েড।

শেইডার বিজ্ঞান কল্পকাহিনিমূলক টিভি ধারাবাহিক সিকোয়েস্ট ডিএসভি (১৯৯৩-১৯৯৬)-এ ক্যাপ্টেন নাথান ব্রিজার চরিত্রে অভিনয়ের জন্য পরিচিত। অলমুভি তাকে "হলিউড অভিনেতাদের মধ্যে অন্যতম স্বনামধন্য" বলে উল্লেখ করে।

তথ্যসূত্র

বহিঃসংযোগ

 
 
 
 

১৯৩২-এ জন্ম
২০০৮-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
নিউ জার্সির অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
আর্কানসাসে ক্যান্সারে মৃত্যু
আর্কানসাসে সংক্রামক রোগে মৃত্যু
ড্রামা লিগ পুরস্কার বিজয়ী
মার্কিন পুরুষ মুষ্টিযোদ্ধা
২০শ শতাব্দীর মার্কিন পুরুষ ক্রীড়াবিদ
হোজাই দাঙ্গা

হোজাই দাঙ্গা আসামের হোজাই জেলার সদর ও তার পার্শ্ববর্তী এলাকাতে ঘটে যাওয়া একটি গণহত্যা৷ মূলত: বাঙালি হিন্দু সম্প্রদায়, যারা ভারত বিভাজনকালে পূর্ব পাকিস্তান থেকে শরণার্থী হয়ে আশ্রয় নিয়েছিলো তারাই ছিলো এই গণহত্যার শিকার৷ সরকারী মতে ১০০-এর অধিক বাঙালি হিন্দুকে এই গণহত্যার শিকার হতে হয়েছিলো৷ আক্রমণকারীরা ছিলেন জাতিতে অসমীয়া ও ধর্মে হিন্দু৷ প্রাথমিকভাবে একজন ফটোশপের মালিক ও ক্রেতার মধ্যে বচসা বাঁধলেও এই সামান্য  কারণে ১৯৯৩ খ্রিষ্টাব্দে ঘটে যায় নির্মম এই বাঙালি হত্যাকাণ্ড৷

আরো দেখুন
 মান্দাই গণহত্যাকাণ্ড
 বাগবের গণহত্যা
 গোরেশ্বর গণহত্যাকাণ্ড
 শিলাপাথর গণহত্যাকাণ্ড
 উত্তর কামরূপ গণহত্যাকাণ্ড
 খয়রাবাড়ি গণহত্যাকাণ্ড
 নিচলামারি গণহত্যাকাণ্ড
 তিনসুকিয়া গণহত্যা
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র

ভারতে জাতিগোষ্ঠী নিধন
বাঙালি গণহত্যা
১৯৯৩-এ ভারত
আসামের ইতিহাস
বাঙালি হিন্দু গণহত্যা
হোজাই জেলা
১৯৯৩-এর দাঙ্গা
ভারতে দাঙ্গা ও নাগরিক নৈরাজ্য
ভারতে ধর্মীয় দাঙ্গা
মিরপুর বিভাগ

মিরপুর বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মিরপুর জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।

বর্তমানে, মিরপুর বিভাগের মধ্যে নিম্নলিখিত জেলা রয়েছে:

 ভিম্বার জেলা
 কোটলি জেলা
 মিরপুর জেলা

পাকিস্তানের বিভাগ

আজাদ কাশ্মীর
নিচলামারী গণহত্যাকাণ্ড

৩০শে ডিসেম্বর ১৯৯৭ খ্রিষ্টাব্দে রাষ্ট্রীয় বোরোল্যান্ড গণতান্ত্রিক মোর্চা সংগঠনের বন্দুকবাজরা ১২ জন বাঙালি হিন্দুকে দরং জেলার নিচলামারিতে (বর্তমানে ওদালগুরি জেলা) গুলি করে হত্যা করে চাঞ্চল্য ছড়ায় যা নিচলামারি গণহত্যাকাণ্ড নামে কুখ্যাত৷ মৃৃতদের মধ্যে ছিলেন ৬ জন নারী একজন ৬ মাস বয়সী শিশু এবং ৫ জন পুরুষ৷ তার পরের দিন ৩১শে ডিসেম্বর একই মোর্চা সংগঠন পার্শ্ববর্তী অন্য একটি গ্রামে পুনরায় বাঙালিদের ওপর আক্রমণ করে ফলে সেখানেও ৯ জন বাঙালি প্রাণ হারায়৷

পটভূমি 
ভারতীয় যুক্তরাষ্ট্র থেকে আলাদা স্বায়ত্তশাসিত বোরোল্যান্ড গঠনের ঐক্য বাস্তবায়িত করতে না পেরে ১৯৯৩ খ্রিষ্টাব্দে পূর্বতন বোরো নিরাপত্তা দলটি রাষ্ট্রীয় বোরোল্যান্ড গণতান্ত্রিক মোর্চা নামে পরিবর্তিত হয়৷ খ্রিস্টান প্রধান এন.ডি.এফ.বি.(রা.বো.গ.মো.) বোরোঅধ্যুষিত অঞ্চলগুলিতে ভাষাগত সংখ্যালঘু বিশেষত বাঙালিদেরকে লক্ষ্য বানাতে থাকে৷ তারা হিন্দুপ্রধান বোরো সংগঠন বোরো জনমুক্তি ব্যাঘ্র বাহিনীর (বি.এল.টি.এফ) সদস্যদের ও লক্ষ্য বানায়৷ এমতাবস্তায় বাঙালি সংগঠনগুলির সাথে বি.এল.টি.এফ জোট বাঁধে ও এন.ডি.এফ.বি. থেকে বাঙালি হিন্দুদের  রক্ষার্থে চুক্তি করা হয়৷ এরকম চলতে থাকাতে দরং জেলার নিচলামারিতে (বর্তমানে ওদালগুরি জেলা) এন.ডি.এফ.বি-এর সদস্যরা বাঙালি সংগঠনগুলির ওপর ক্ষিপ্ত হয় ও পরিকল্পনা মতো ৩০শে ডিসেম্বর ১৯৯৭ খ্রিষ্টাব্দে বাঙালিদের ওপর সশস্ত্র হামলা করা হয়৷

হত্যাকাণ্ড 
৩০শে ডিসেম্বর ১৯৯৭ খ্রিষ্টাব্দে ভারতীয় প্রমাণ সময় রাত ৮ টা নাগাদ এন.ডি.এফ.বি এর সশস্ত্র যোদ্ধাদের একটি দল নিচলামারি এলাকাতে প্রবেশ করে৷ তারা ৪ টি বাঙালি হিন্দু পরিবারের মোট ১৫ জন সদস্যকে বাড়ি থেকে বের করে নিয়ে আসে ও অগ্নিসংযোগ ঘটায়৷ এক ছয় মাসের শিশু ও ছয়জন মহিলাসহ বারোজন তৎক্ষণাৎ মৃৃত্যুমুখে পতিত হয় ও বাকী তিনজন গুরুতর আহত হয়৷ গণহত্যার পরের দিন স্থানীয়রা বিক্ষোভে তৎকালীন আসামের মুখ্যমন্ত্রী প্রফুল্ল কুমার মহন্ত আতঙ্কিত গ্রাম পরিদর্শনে আসেন ও মৃৃতদেহগুলি ময়নাতদন্তের জন্য প্রশাসনের হাতে তুলে দেওয়ার বন্দোবস্ত করেন৷

আরো দেখুন
 মান্দাই গণহত্যাকাণ্ড
 গোরেশ্বর গণহত্যাকাণ্ড
 খয়রাবাড়ি গণহত্যাকাণ্ড
 বাগবের গণহত্যা
 উত্তর কামরূপ গণহত্যাকাণ্ড
 হোজাই গণহত্যাকাণ্ড
 শিলাপাথর গণহত্যাকাণ্ড
 তিনসুকিয়া গণহত্যা
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র 

বাঙালি গণহত্যা
দরং জেলা
ওদালগুড়ি জেলা
খ্রিস্টান সন্ত্রাসবাদ
ভারতে জাতিগোষ্ঠী নিধন
আসামের ইতিহাস
বাঙালি হিন্দু গণহত্যা
১৯৯৭-এ গণহত্যা
১৯৯৭-এ ভারত
১৯৯৭-এ ভারতে খুন
আসামে সন্ত্রাস
নীলম দেও

নীলম দেও ১৯৭৫ ব্যাচের ভারতীয় পররাষ্ট্র পরিষেবার (আইএফএস) পদাধিকারী। তিনি ডেনমার্ক এবং কোত দিভোয়ার (আইভরি কোস্ট) তে ভারতের রাষ্ট্রদূত হিসাবে কাজ করেছেন। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল।

তার কর্মজীবনে, তিনি দুবার মার্কিন যুক্তরাষ্ট্রে কর্মরত ছিলেন, প্রথমবার ১৯৯২ সাল থেকে ১৯৯৫ সাল পর্যন্ত ওয়াশিংটন, ডিসি তে এবং দ্বিতীয়বার ২০০৫ সাল থেকে ২০০৮ সাল পর্যন্ত নিউ ইয়র্ক শহরে। নিউ ইয়র্ক শহরের কনসাল জেনারেল হিসাবে, তিনি বিনিয়োগ প্রচার কর্মসূচির সঙ্গে জড়িত ছিলেন।

আইএফএস এ ৩৩ বছর কাজ করার পর, ২০০৯ সালে তিনি একত্রে গেটওয়ে হাউস: ইন্ডিয়ান কাউন্সিল অন গ্লোবাল রিলেশনস এর প্রতিষ্ঠা করেন। তিনি একাধারে সেন্টার ফর এয়ার পাওয়ার স্টাডিজের এক বিশিষ্ট সদস্য ছিলেন, উন্নয়নমূলক পরামর্শ দেওয়ার একটি সংগঠন - দ্য ক্লাইমেট গ্রুপ এর একজন উপদেষ্টা ছিলেন, এবং  ব্রেকথ্রু নামক একটি মানবাধিকার সংস্থার বোর্ড সদস্য ছিলেন।

শিক্ষা 

নীলম দেও দিল্লি স্কুল অফ ইকোনমিক্স থেকে অর্থনীতিতে মাস্টার্স ডিগ্রি অর্জন করেন। আইএফএস এ যোগদান করার আগে, তিনি ১৯৭১ সাল থেকে ১৯৭৪ সাল পর্যন্ত দিল্লি বিশ্ববিদ্যালয়ের কমলা নেহরু কলেজে অর্থনীতি পড়িয়েছিলেন। তার, বিশেষ করে, আফ্রিকা, দক্ষিণ পূর্ব এশিয়া, ভারত-মার্কিন দ্বিপাক্ষিক সম্পর্ক, বাংলাদেশ ও অন্যান্য সার্ক প্রতিবেশী দেশগুলির বিষয়ে তথ্য সমন্বিত ব্যাপক জ্ঞান আছে।

কূটনৈতিক কর্মজীবন 

আইএফএস হিসাবে তিনি তার কর্মজীবন শুরু করেন ইতালি থেকে, ১৯৭৭ সাল থেকে ১৯৮০ সাল পর্যন্ত। তার পরের কর্মক্ষেত্র ছিল থাইল্যান্ড। সেখানে তিনি ১৯৮৪ সাল থেকে ১৯৮৭ সাল পর্যন্ত রাজনৈতিক এবং সংবাদ পদাধিকারী হিসাবে কাজ করেন। পররাষ্ট্র মন্ত্রণালয়ের দায়িত্ব পালনকালে, তিনি বাংলাদেশ, শ্রীলঙ্কা, মায়ানমার ও মালদ্বীপের জন্য যুগ্ম সচিব হয়ে কাজ করেছেন। এর আগে তিনি ১৯৯৬ সাল থেকে ১৯৯৯ পর্যন্ত ডেনমার্কের রাষ্ট্রদূতের দায়িত্ব পালন করেন এবং এর পর রাষ্ট্রদূত নিযুক্ত হন কোট ডি'ভা (আইভরি কোস্ট)তে (১৯৯৯-২০০২)। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল। তার সর্বশেষ নিয়োগে তিনি, ২০০৫ সাল থেকে ২০০৮ সাল পর্যন্ত, নিউ ইয়র্কের কনসাল জেনারেল ছিলেন। তার বিশেষ দায়িত্বগুলির মধ্যে ছিল মার্কিন কংগ্রেসের সঙ্গে, নীতি নির্ধারকদের সঙ্গে এবং মার্কিন যুক্তরাষ্ট্রের বিশ্ববিদ্যালয়গুলির সঙ্গে কৌশলগত বিষয় নিয়ে যোগাযোগ রাখা।

প্রকাশনা এবং উপস্থিতি 

তিনি ভারতের অর্থনৈতিক উত্থানের সঙ্গে জড়িত বিষয়, স্বদেশ থেকে নির্বাসন এবং বিশ্বব্যাপী রাজনীতি নিয়ে প্রায়শই মন্তব্য করেন। তার নিবন্ধগুলি বিভিন্ন প্রকাশনা সংস্থা থেকে প্রকাশিত হয়েছে। এগুলির মধ্যে আছে - গেটওয়ে হাউস, নিউজউইক, রিডিফ.কম, এবং প্রগতি। বিবিসি, সিএনএন-আইবিএন এর মত সম্প্রচার মাধ্যমে উপস্থিত হওয়ার পাশাপাশি, শ্রীমতি দেওকে অনেক জনসভাতেও কথা বলতে আমন্ত্রণ জানানো হয়েছে।

ব্যক্তিগত জীবন 

নীলম দেও বিবাহ করেন প্রমোদ দেও কে। তিনি ভারতীয় প্রশাসনিক সেবা দপ্তরের একজন পদাধিকারী। এর আগে তিনি সেন্ট্রাল ইলেকট্রিসিটি রেগুলেটরী কমিশনের চেয়ারম্যান ছিলেন।  তাদের একটি কন্যা আছেন, যিনি এখন পেনসিলভানিয়ার লেহাই বিশ্ববিদ্যালয়ের রাজনৈতিক বিজ্ঞানের সহযোগী অধ্যাপক।

তথ্যসূত্র 

জীবিত ব্যক্তি
ডেনমার্কে ভারতের রাষ্ট্রদূত
মুজাফফারাবাদ বিভাগ

মুজাফফারাবাদ বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মুজাফফরাবাদ জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধ পরবর্তী সময়ে পাকিস্তানের নিয়ন্ত্রণে চলে আসে।

বর্তমানে, মুজাফফারাবাদ বিভাগের মধ্যে নিম্নলিখিত জেলাগুলি রয়েছে:

 হাতিয়ান বালা জেলা
 মুজাফফারাবাদ জেলা
 নীলাম জেলা

পাকিস্তানের বিভাগ

আজাদ কাশ্মীর
কমলনগর হত্যাকাণ্ড

১৪ই আগস্ট ২০০৩ খ্রিস্টাব্দে ত্রিপুরার কমলনগর গ্রামে ১৪ জন নিরস্ত্র বাঙালি হিন্দুকে নিখিল ত্রিপুরা ব্যাঘ্র বাহিনীর বিদ্রোহী বন্দুকবাজরা গুলি করে হত্যা করে যা ত্রিপুরা কমলনগর গণহত্যাকাণ্ড নামে কুখ্যাত৷

পটভূমি 
১৯৪৯ এর পরবর্তী সময়ে ত্রিপুরাতে বাঙালি তথা বাঙালি হিন্দুদের ওপর বিভিন্ন হামলার দায়ভার এ.টি.টি.এফ. নিয়ে এসেছে৷ ২০০৩ খ্রিস্টাব্দে মে মাসে ৩০ জন বাঙালি হত্যার পেছনে রাষ্ট্রীয় ত্রিপুরা জনমুক্তি মোর্চা ও এ.টি.টি.এফ. এর নাম জড়িত৷

কমলপুর গ্রামটি পশ্চিম ত্রিপুরা জেলার কল্যাণপুর থানার অধীনস্থ ও আগরতলা-খোয়াই সড়কের ওপর অবস্থিত৷ এটি জনবিরল ও আম-কাঁঠালগাছে পরিপূর্ণ গ্রাম, যেখানে মুলত হতদরিদ্র বাঙালি হিন্দু কৃষকদের বসবাস, অধিকাংশ বাড়িই মাটির ও বিদ্যুৎ সংযোগ অপ্রতুল৷ গ্রামের বেশকিছু আবাসিক ২০০০ খ্রিস্টাব্দের মধ্যে নিরাপত্তারক্ষীর ভয়ে গ্রাম ছেড়ে কল্যাণপুর এলাকাতে বসতি গড়েছে৷

হত্যাকাণ্ড 
২০০৩ খ্রিস্টাব্দে প্রাক-স্বাধীনতা দিবস উৎযাপন কালে রাত ৯:৪৫ নাগাদ নিখিল ত্রিপুরা ব্যাঘ্র বাহিনী কমলনগর গ্রামে হামলা চালায়৷ হামলাকারীরা প্রথমে পুরো গ্রাম ঘিরে ফেলে ও ঘরে অগ্নিসংযোগ করে দেয়৷ ফলে বাসরতরা ঘর থেকে বেরিয়ে আসার চেষ্টা করে ও তখনই বন্দুকবাজরা তাদের উদ্দেশ্য করে এলোপাথারি গুলি চালাতে থাকে৷ পরে তারা ঘর থেকে লুক্কাইতদের ও বের করে আনে৷

হামলাকারীরা সেখানে মোটামুটি আধঘণ্টা যাবৎ অত্যাচার চালাতে থাকে৷ অপ্রকাশিত সূত্র থেকে জানা যায় পার্শ্ববর্তী ত্রিপুরী গ্রামগুলি থেকে বন্দুকবাজরা বিভিন্নভাবে সাহায্য পেতে থাকে৷ একই পরিবারের সাতজন সদস্য সহিত মোট চৌদ্দজনকে হত্যা করা হয় ও বহুলোক আহত হয়৷ পুলিশ সুপার টি.বি. রায় তৎক্ষণাৎ গ্রামে এসে উপস্থিত হন ও পরিস্থিতি নিয়ন্ত্রণে আনেন৷

ঘটনা পরবর্তী প্রভাব 
কমলনগর হত্যাকাণ্ড-এর খবর ছড়িয়ে যাওয়ার সাথে সাথে কল্যাণপুর থানা সহ সমগ্র এলাকাতে চাঞ্চল্য ছড়িয়ে পড়ে৷ প্রায় ৩০০ নিঃস্ব বাঙালি হিন্দু পরিবার কমলপুর ও আশেপাশের নিজবাস ছেড়ে কমলপুর উচ্চ বিদ্যালয়ে আশ্রয় নেয়৷ ত্রিপুরী উপজাতিভুক্ত সরকারী চাকুরীরত, ছাত্র, মহিলা ও চিকিৎসাধীন সকলেই আগামী সময়ে ধেয়ে আসা বিপত্তির কথা মাথায় রেখে ঐ অঞ্চল ছেড়ে পালিয়ে যায়৷ স্থানীয়রা রাস্তা অবরোধ করে ও স্থায়ী নিষ্পত্তি চেয়ে আন্দোলনে নামে৷ কমলনগরের পরিস্থিতি পর্যালোচনে যাওয়া পাঁচজন মন্ত্রীসদকে আটক করেন স্থানীয়রা৷

তদন্ত 
পরের দিন, প্রত্যক্ষদর্শী একজন কল্যাণপুর থানাতে সমস্ত ঘটনা নথিভুক্ত করেন৷ ৫ই জানুয়ারী ২০০৯ খ্রিস্টাব্দে পশ্চিম ত্রিপুরা জেলার জিরানিয়া উপজেলার পুলিশ কর্মকর্তার হাতে এ.টি.টি.এফ. এর দুজন মাইকেল ও রয়্যাল দেববর্মা আত্মসমর্পণ করে৷ পুলিশ প্রশাসন ৩৮ জনের সাক্ষ্যদানের ভিত্তিতে তদন্তের মাধ্যমে চৌদ্দ জনের বিরূদ্ধে খোয়াই আদালতে চার্জশিট গঠন করেন৷ তদন্ত শেষে ধৃত ১৭ জনের মধ্যে কার্তিক দেববর্মা, ব্রজেন্দ্র দেববর্মা, অশোক দেববর্মা দোষী সাব্যস্ত হয় ও যাবজ্জীবন কারাদন্ড পায়, বাকী ১৪ জনকে প্রমাণের অভাবে খালাস করে দেওয়া হয়৷

আরও দেখুন 
 মান্দাই গণহত্যাকাণ্ড
 গোরেশ্বর গণহত্যাকাণ্ড
 খয়রাবাড়ি গণহত্যাকাণ্ড
 বাগবের গণহত্যা
 উত্তর কামরূপ গণহত্যাকাণ্ড
 হোজাই গণহত্যাকাণ্ড
 নিচলামারি গণহত্যাকাণ্ড
 তিনসুকিয়া গণহত্যা
 শিলাপাথর গণহত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র 

বাঙালি গণহত্যা
ভারতে জাতিগোষ্ঠী নিধন
ত্রিপুরার ইতিহাস
২০০৩-এ ভারত
বাঙালি হিন্দু গণহত্যা
এশিয়ায় জাতিগোষ্ঠী নিধন
ভারতে হত্যাকাণ্ড
ত্রিপুরায় অপরাধ
উপিন্দরজিত কৌর

ড. উপিন্দরজিত কাউর একজন ভারতীয় রাজনীতিবিদ। তিনি এখন  শিরোমণি অকালি দলের সঙ্গে যুক্ত আছেন।

প্রথম জীবন 
ড. কাউরের বাবা এস.আত্মা সিং ছিলেন পাঞ্জাব বিধানসভার এক মন্ত্রী, এবং এর সঙ্গে তিনি ছিলেন অকালি দল এক বড় নেতা এবং তার মায়ের নাম বিবি তেজ কাউর। উপিন্দরজিত কাউর দুবার স্নাতকোত্তর শিক্ষা লাভ করেছেন, একবার দিল্লি বিশ্ববিদ্যালয় থেকে অর্থনীতিতে স্নাতকোত্তর (এমএ) এবং পরে পাঞ্জাব বিশ্ববিদ্যালয়, চন্ডীগড় থেকে পাঞ্জাবীতে স্নাতকোত্তর (এমএ)। এরপর তিনি পাতিয়ালার পাঞ্জাব বিশ্ববিদ্যালয় থেকে অর্থনীতিতে পিএইচডি করেন।

শিক্ষা জীবন 
তিনি পাঞ্জাব বিশ্ববিদ্যালয়ে অর্থনীতি বিষয়ক অধ্যাপক ছিলেন। এছাড়া তিনি কাপুরথালা জেলার, সুলতানপুর লোধি শহরের গুরু নানক খালসা কলেজে অধ্যক্ষ হিসাবেও কাজ করেছেন। তিনি দুটি বই লিখেছেন - একটি হল 'ডেভলপমেন্ট অফ থিয়োরি অফ ডিমান্ড' এবং অপরটি 'শিখ রিলিজিয়ন অ্যন্ড ইকোনমিক ডেভেলপমেন্ট'। অর্থনৈতিক উন্নয়নে অ-অর্থনৈতিক কারণগুলির কি কি ভূমিকা হতে পারে, তা নিয়ে লেখা তার দ্বিতীয় বইটি। এটি, বিশেষতঃ, অর্থনৈতিক উন্নয়নে ধর্মের কি ভূমিকা হতে পারে তা নিয়ে লেখা। তিনি তার মূল গবেষণামূলক কাজ 'দ্য প্লেস অ্যান্ড স্ট্যাটাস অফ উইমেন ইন শিখ সোসাইটি'র জন্য ড. গান্দা সিং স্মৃতি পুরস্কার পেয়েছেন।

রাজনৈতিক জীবন 
১৯৯৭ সালে তিনি অকালি দলের হয়ে, সুলতানপুর নির্বাচনী ক্ষেত্র থেকে, প্রথম বারের জন্য পাঞ্জাব বিধান সভায় নির্বাচিত হন।  তিনি প্রকাশ সিং বাদলের সরকারি মন্ত্রিসভায় মন্ত্রি পরিষদে নির্বাচিত হন এবং তার হাতে অনেকগুলি দপ্তরের ভার দেওয়া হয়, এগুলি হল - কারিগরি শিক্ষা ও শিল্প প্রশিক্ষণ, সাংস্কৃতিক বিষয়ক এবং পর্যটন, গৃহ এবং নগর উন্নয়ন দপ্তর। তিনি সুলতানপুর থেকে ২০০২ সালে ও পুনরায় ২০০৭ সালে নির্বাচিত হন। ২০০৭ সালে তিনি আবার মন্ত্রিপরিষদে মন্ত্রী হিসাবে স্থান পেয়েছিলেন এবং শিক্ষা, বেসামরিক বিমান পরিবহন, নজরদারি এবং বিচার বিভাগের দায়িত্ব পেয়েছিলেন। ২০১০ সালের অক্টোবরে মনপ্রীত সিং বাদলের অপসারণের পর তিনি অর্থমন্ত্রী হয়েছিলেন। তিনি স্বাধীন ভারতের প্রথম নারী অর্থমন্ত্রী। তিনি বিধানসভার নানা কমিটির সদস্য হয়েছেন, এর মধ্যে আছে সরকারি আয় ব্যয়ের হিসাব রক্ষক কমিটি (পাবলিক অ্যাকাউন্টস কমিটি), আনুমানিক সরকারি আয় ব্যয়ের হিসাবের কমিটি (এস্টিমেট কমিটি), পাবলিক আন্ডারটেকিং কমিটি (পিইউসি), হাউস কমিটি ইত্যাদি। ২০১২ সালের পাঞ্জাব নির্বাচনে তিনি সবচেয়ে প্রবীণ প্রার্থী ছিলেন। তখন তার বয়স ছিল ৭২।

তথ্যসূত্র 

জীবিত ব্যক্তি
ভারতীয় নারী অর্থনীতিবিদ
দিল্লি বিশ্ববিদ্যালয়ের প্রাক্তন শিক্ষার্থী
শিরোমণি অকালী দলের রাজনীতিবিদ
২১শ শতাব্দীর ভারতীয় অর্থনীতিবিদ
২০শ শতাব্দীর নারী শিক্ষাবিদ
পাঞ্জাব, ভারতের রাজ্য মন্ত্রিপরিষদের মন্ত্রী
পাঞ্জাব (ভারত) বিধানসভার সদস্য ২০০৭-২০১২
পাঞ্জাব (ভারত) বিধানসভার সদস্য ১৯৯৭-২০০২
পাঞ্জাব (ভারত) বিধানসভার সদস্য ২০০২-২০০৭
পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় অর্থনীতিবিদ
ভারতের রাজ্য মন্ত্রিপরিষদের নারী মন্ত্রী
পাঞ্জাবি বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় নারী শিক্ষাবিদ
জোসেফ এল. ম্যাংকাভিৎস

জোসেফ লিও ম্যাংকাভিৎস (, /ˈmæŋkəwɪts/; ১১ ফেব্রুয়ারি ১৯০৯ - ৫ ফেব্রুয়ারি ১৯৯৩) ছিলেন একজন মার্কিন চলচ্চিত্র পরিচালক, চিত্রনাট্যকার, ও প্রযোজক। 
তিনি আ লেটার টু থ্রি ওয়াইভস (১৯৪৯) ও অল অ্যাবাউট ইভ (১৯৫০) চলচ্চিত্রের জন্য দুবার শ্রেষ্ঠ পরিচালনা ও শ্রেষ্ঠ লেখনী বিভাগে চারটি অস্কার জয় করেন।

তিনি ১৭ বছর প্যারামাউন্ট পিকচার্সে চিত্রনাট্যকার হিসেবে এবং মেট্রো-গোল্ডউইন-মেয়ারে প্রযোজনার কাজ করেন। টুয়েন্টিয়েথ সেঞ্চুরি ফক্সের হয়ে চলচ্চিত্র নির্মাণের সুযোগ পেলে তিনি ছয় বছরে ১১টি চলচ্চিত্র নির্মাণ করেন। তিনি আ লেটার টু থ্রি ওয়াইভস (১৯৪৯) ও অল অ্যাবাউট ইভ (১৯৫০) চলচ্চিত্র নির্মাণ করে তার কর্মজীবনের শিখরে পৌঁছান।

দীর্ঘ চলচ্চিত্র জীবনে তিনি ৪৮টি চিত্রনাট্য রচনা করেন এবং তার প্রযোজিত ফক্সের দ্য ফিলাডেলফিয়া স্টোরি ১৯৪১ সালে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।

প্রারম্ভিক জীবন
ম্যাংকাভিৎস ১৯০৯ সালের ১১ ফেব্রুয়ারি পেন্সিলভেনিয়ার উইলকস-বারে জন্মগ্রহণ করেন। তার পিতা ফ্রানৎস ম্যাংকাভিৎস ও মাতা ইয়োহানা ব্লুমেনাউ মার্কিন যুক্তরাষ্ট্রে জার্মানি থেকে আগত ইহুদি অভিবাসী। জোসেফের বোন এরনা (১৯০১-১৯৭৯) এবং ভাই হেরমান (১৮৯৭-১৯৫৩) একজন চিত্রনাট্যকার, যিনি সিটিজেন কেইন (১৯৪১) ছবিটির চিতনাট্য রচনার জন্য যৌথভাবে অস্কার লাভ করেন।

বহিঃসংযোগ
 
 
 

১৯০৯-এ জন্ম
১৯৯৩-এ মৃত্যু
ইংরেজি ভাষার চলচ্চিত্র পরিচালক
জার্মান ইহুদি বংশোদ্ভূত মার্কিন ব্যক্তি
পেন্সিলভেনিয়ার চলচ্চিত্র পরিচালক
পেন্সিলভেনিয়ার চলচ্চিত্র প্রযোজক
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
শ্রেষ্ঠ পরিচালনা বিভাগে একাডেমি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন চিত্রনাট্যকার
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
জার্মান ভাষার চলচ্চিত্র পরিচালক
ইহুদি মার্কিন লেখক
রাইটার্স গিল্ড অব আমেরিকা পুরস্কার বিজয়ী
পেনসিলভেনিয়ার চলচ্চিত্র পরিচালক
২০শ শতাব্দীর মার্কিন ব্যবসায়ী
নিউ ইয়র্ক শহরের চলচ্চিত্র পরিচালক
২০শ শতাব্দীর মার্কিন পুরুষ লেখক
শান্তা ইসলাম

নাজমা হক (পরিচিত শান্তা ইসলাম) একজন বাংলাদেশী চলচ্চিত্র এবং টেলিভিশন অভিনেত্রী, উপস্থাপিকা এবং পরিচালক। অন্য জীবন চলচ্চিত্রে অভিনয়ের সুবাদে তিনি বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।

প্রাথমিক জীবন এবং কর্মজীবন
শান্তা সিলেট বিভাগের জগন্নাথপুর উপজেলার জগদীশপুর গ্রামে জন্মগ্রহণ করেন এবং সেখানেই বেড়ে ওঠেন। তিনি ১৯৮৫ সালে ঢাকা বিশ্ববিদ্যালয়ের ছাত্রী থাকাকালীন সময়ে থিয়েটার ও টেলিভিশন মিডিয়ার অভিনয় শুরু করেন।

শান্তা টেলিভিশন নাটক অভিযোগ এ অভিনয়ের মাধ্যমে অভিনয় ছোট পর্দায় অভিনয় শুরু করেন এবং থিয়েটারে জীবন শুরু করেন যুদ্ধ এবং যোদ্ধার মাধ্যমে। এছাড়াও তিনি বেশ কয়েকটি টেলিভিশনের অনুষ্ঠান উপস্থাপনাও করেছেন।

চলচ্চিত্রের তালিকা 
 ফুল নেবো না অশ্রু নেবো (২০০০)

তথ্যসূত্র

বহিঃসংযোগ
 
 

জীবিত ব্যক্তি
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেত্রী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী মঞ্চ অভিনেত্রী
বাংলাদেশী টেলিভিশন উপস্থাপিকা
শামস সুমন

শামস সুমন একজন বাংলাদেশী অভিনেতা। তিনি স্বপ্নপুরন চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেতা জিতে নেন।

শামস সুমন রাজশাহীতে জন্মগ্রহণ করেন।  তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেন।

নির্বাচিত কাজসমূহ
 জয়যাত্রা

তথ্যসূত্র

বহিঃসংযোগ
 

জীবিত ব্যক্তি
বাংলাদেশী চলচ্চিত্র অভিনেতা
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী টেলিভিশন অভিনেতা
ব্ল্যাক আনোয়ার

ব্ল্যাক আনোয়ার (জুলাই ১০, ১৯৪১  নভেম্বর ১০, ২০০৭) বাংলাদেশী চলচ্চিত্র অভিনেতা ছিলেন। ১৯৮৯ সালে তিনি ব্যাথার দান চলচ্চিত্রে অভিনয়ের সুবাদে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।

ব্যক্তিগত জীবন
ব্ল্যাক আনোয়ার ঢাকার সূত্রাপুরে ১৯৪১ সালে জন্মগ্রহণ করেন। তার বাবা সোনা মিয়া ছিলেন একজন অভিনয়শিল্পী। ব্ল্যাক আনোয়ার ২০০৭ সালের ১০ নভেম্বর মৃত্যুবরণ করেন।

কর্মজীবন
আনোয়ার সুয়োরানী দুয়োরানী চলচ্চিত্রে অভিনয়ের মাধ্যমে চলচিত্রাঙ্গনে আগমন করেন। তার সর্বশেষ অভিনীত চলচ্চিত্র ছিল কাবুলিওয়ালা। তিনি চলচ্চিত্রের পাশাপাশি টেলিভিশন ও মঞ্চে অভিনয় করেন।

উল্লেখযোগ্য কাজ
 কেয়ামত থেকে কেয়ামত
 অনন্তপ্রেম
 অশান্ত ঢেউ
 স্বাক্ষী
 সৎ ভাই
 সুয়োরানী দুয়োরানী (১৯৬৮)
 জীবন থেকে নেয়া (১৯৭০)

তথ্যসূত্র

বহিঃসংযোগ
 

১৯৪১-এ জন্ম
২০০৭-এ মৃত্যু
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
ঢাকার ব্যক্তি
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
পুঞ্চ বিভাগ

পুঞ্চ বিভাগ  পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক ঐতিহাসিক পুঞ্চ জেলার অন্যতম অংশ ছিল; যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।

বর্তমানে, পুঞ্চ বিভাগের মধ্যে নিম্নলিখিত জেলাগুলি রয়েছে:
 বাঘ জেলা
 হাভেলি জেলা
 পুঞ্চ জেলা
 সুধনতি জেলা

আজাদ কাশ্মীর
পাকিস্তানের বিভাগ